מאשה לובלסקי

מאשה לובלסקי (נולדה ב-25 בדצמבר 1936) היא לשעבר מזכ"ל נעמת וחברת הכנסת מטעם העבודה.

ביוגרפיה

לובלסקי נולדה בהרצליה ובסיום לימודיה התיכוניים הוכשרה בהוראה.

17 שנים עסקה בתחום ההוראה והחינוך, במהלכן נבחרה ליו"ר מחוז חיפה בהסתדרות המורים.

בשנת 1973 חזרה להתגורר במרכז הארץ והחלה לעבוד כראש מחלקה בנעמת. בשנים 1981–1992 כיהנה כמזכ"ל נעמת.

בשנת 1992 נבחרה לכנסת ה-13 מטעם מפלגת העבודה ובה כיהנה עד 1996. בתחילה שימשה כחברה בוועדת הפנים והגנת הסביבה ובהמשך מונתה לתפקיד סגנית שר המסחר והתעשייה מיכאל חריש.

לאחר שיבוצה ברשימת מפלגת העבודה כנסת ה-14 במקום לא ריאלי, התמודדה לתפקיד מנכ"לית המועצה הישראלית לצרכנות. מינויה אושר במהלך תקופת הבחירות וגרר ביקורת גדולה מצד חוגים פוליטיים. לאחר הבחירות בוטל המינוי על ידי השר הנכנס, נתן שרנסקי.

בשנים 1996–1999 שימשה יועצת לנושא מעמד האישה עבור השר אביגדור קהלני במשרד לביטחון פנים.

בשנת 1999 הצטרפה לאשת העסקים וחברת הכנסת לשעבר, פנינה רוזנבלום, והתמודדה עמה בבחירות לכנסת ה-15 כמספר 3 ברשימתה העצמאית "פנינה רוזנבלום". הרשימה לא זכתה להיכנס לכנסת ולובלסקי פרשה מהחיים הפוליטיים.

עם פרישתה, החלה לעסוק בתחום זכויות הגמלאים. כיום היא משמשת כיום יו"ר מרחב השרון בהסתדרות הגמלאים. משמשת גם כדירקטורית בחברת אוצר התיישבות היהודים וכחברת ההנהלה הציונית העולמית של הסוכנות היהודית. היא גם משמשת כנשיאת קרן המלגות של ויצו.

בבחירות לכנסת ה-24 שובצה במקום סמלי ברשימת מפלגת העבודה בראשות מרב מיכאלי.

בבחירות לכנסת העשרים וחמש הוצבה במקום ה-113 הסמלי ברשימת העבודה לכנסת.

קישורים חיצוניים

 

חברות כנסת מטעם העבודה
חברי כנסת מטעם העבודה
נשות חינוך ישראליות
אנשי חינוך ישראלים
עובדי המשרד לביטחון הפנים
יו"ר נעמת
דירקטוריות ישראליות
דירקטורים ישראלים
חברות הכנסת השלוש עשרה
חברי הכנסת השלוש עשרה
סגני שרי הכלכלה והתעשייה
ישראליות שנולדו ב-1936
ישראלים שנולדו ב-1936